**Rammeavtale, spesifikk del**

**om leveranse av**

**pasientreiser landeveis**

**mellom xx HF**

**og**

**(Leverandørens navn)**

|  |  |
| --- | --- |
| Kontaktpersoner | |
| For (Leverandørens navn)  Org.nr. xxx xxx xxx | Navn: Fornavn, etternavn  Adresse: xx  Telefon: xx  Mobil: xx  E-post: xx |
| For xx HF  Org.nr. xxx xxx xxx | Navn: Fornavn, etternavn  Adresse: xxHF  Telefon: xx  Mobil: xx  E-post: xx |

Innhold

[1 Avtalen omfatter: 3](#_Toc516741611)

[2 Kategorier 3](#_Toc516741612)

[2.1 Kategori Interne turer 3](#_Toc516741613)

[2.2 Kategori Eksterne turer 3](#_Toc516741614)

[2.3 Kategori Rullestolbil, Interne turer 3](#_Toc516741615)

[2.4 Kategori Rullestolbil, Eksterne turer 3](#_Toc516741616)

[3 Prismodeller 3](#_Toc516741617)

[3.1 Pris basert på maksimalprisforskriften 3](#_Toc516741618)

[3.2 Pris basert på løpende Km-pris 4](#_Toc516741619)

[4 Passasjertillegg – ved bruk av stor bil / minibuss 4](#_Toc516741620)

[5 Startsted 4](#_Toc516741621)

[6 Ventetid under transport 5](#_Toc516741622)

[7 Henteturer 5](#_Toc516741623)

[8 Prisendring som følge av myndighetsvedtak 5](#_Toc516741624)

# Avtalen omfatter:

|  |  |  |  |
| --- | --- | --- | --- |
| **Anbudsområde** | **Kategori** | **Leverandør -prioritet** | **Avtaleperiode** |
|  |  |  |  |
|  |  |  |  |
|  |  |  |  |
|  |  |  |  |

# Kategorier

## Kategori Interne turer

Omfatter oppdrag innenfor anbudsområdet. Leverandøren skal være tilgjengelig for oppdrag 24 timer i døgnet.

Oppdrag til/fra faste ruter, pasientekspresser, helsebusser skal prioriteres høyt av leverandøren.

## Kategori Eksterne turer

Omfatter oppdrag inn og ut av anbudsområdet. Leverandøren skal være tilgjengelig for oppdrag 24 timer i døgnet.

Oppdrag til/fra faste ruter, pasientekspresser, helsebusser skal prioriteres høyt av leverandøren.

## Kategori Rullestolbil, Interne turer

Omfatter oppdrag innenfor anbudsområdet. Leverandøren skal være tilgjengelig for oppdrag 24 timer i døgnet.

## Kategori Rullestolbil, Eksterne turer

Omfatter oppdrag inn og ut av anbudsområdet. Leverandøren skal være tilgjengelig for oppdrag 24 timer i døgnet.

# Prismodeller

## Pris basert på maksimalprisforskriften

Som grunnlag for avtalt pris benyttes «Forskrift om takstberegning og maksimalpriser for løyvepliktig drosjekjøring med motorvogn» (maksimalprisforskriften), med unntak av § 9 (tillegg ved forhåndsbestilling).

Prisen oppgis som prosent av maksimalprisforskriften.

Turen avsluttes når passasjeren ankommer bestemmelsesstedet.

Leverandøren skal velge den kjørerute som gir lavest totalkostnad for Oppdragsgiver.

Prisene reguleres i samsvar med reguleringer i maksimalprisforskriften.

Prisjusteringer kan ikke etterfaktureres.

## Pris basert på løpende km-pris

Avtalt pris er pr løpende km. Beregningsgrunnlaget for km-satsen er gjennomført tilkjøring fra det startsted som er nærmest pasienten, transport av passasjer og gjennomført retur til oppdragets startsted. Dersom oppdrag for andre påbegynnes, skal oppdraget for oppdragsgiver avsluttes umiddelbart.

I tillegg til km-satsen kommer godtgjørelse for påløpt ventetid, jfr. pkt 6 «Ventetid under transport». Ved avtalestart er ventetidssatsen den samme som tidstaksten i «Forskrift om takstberegning og maksimalpriser for løyvepliktig drosjekjøring med motorvogn» (maksimalprisforskriften) § 7, 4. ledd.

Generelle tillegg følger «Forskrift om takstberegning og maksimalpriser for løyvepliktig drosjekjøring med motorvogn» (maksimalprisforskriften) § 8 (Generelle tillegg til takstene).

Avtalt km-sats og ventetids-sats reguleres årlig 1. juni i samsvar med konsumprisindeksen for transport. Prisen er fast frem til 01.06.2020. Til grunn for justering legges endring siste 12 måneder før prisjusteringen.

Prisjusteringer kan ikke etterfaktureres.

# Passasjertillegg – ved bruk av stor bil / minibuss

Ved bruk av stor bil/minibuss gis følgende tillegg på de ordinære satsene:

|  |  |  |  |
| --- | --- | --- | --- |
| Antall passasjerer | 0-3 | 4 – 8 | 9 eller flere |
| Tillegg | 0 % | 50 % | 100 % |

Passasjertillegget gis for hele oppdraget ut i fra høyeste antall passasjerer.

# Startsted

Startsted i alle avtaleområder er fastsatt av oppdragsgiver. Leverandør kan imidlertid justere fastsatt startsted av praktiske hensyn, men uten økonomisk konsekvens for oppdragsgiver. Startstedene vil danne utgangspunktet for betalingen. Dersom transportøren befinner seg på et sted som er nærmere hentestedet, skal oppdraget og betalingen starte der transportøren befinner seg.

# Ventetid under transport

Oppdragsgiver styrer ventetid. Som ventetid regnes tid som medgår når

1. Leverandøren etter avtale med pasientreiser venter på pasient som skal i retur
2. Ventetid som følge av samordning av flere oppdrag
3. Nødvendig assistanse ved henting/avlevering, ventetid på fergekai/overfart med ferge, kortere stopp av medisinske årsaker og nødvendige toalettbesøk.

Ventetidsgodtgjøringen skal ikke overstige kostnaden ved en ny tur. Unntak fra dette må avklares med pasientreisekontoret. Ventetid knyttet til fergetransport er unntatt fra dette.

Dersom det blir nødvendig å overnatte utenfor hjemstedet som følge av trafikale årsaker, kan det kreves vederlag for nødvendige utgifter til kost og losji i henhold til Statens reiseregulativ. Ventetidstakst kan i slike tilfeller kreves for påløpt ventetid, med fratrekk av 7 timer som forutsettes brukt til overnatting.

# Henteturer

Transportører som ønsker å hente pasient for kjøring (såkalte henteturer) til eget løyveområde kan gis anledning til dette av oppdragsgiver, forutsatt at transportøren tar all risiko for venting på hentestedet og for eventuell bomtur. Henteturer skal være avklart på forhånd med pasientreisekontoret. Overtagelsen av risiko overføres transportør i det øyeblikket transportøren aksepterer turen. Aksept skal gis senest 1 time etter at tildeling er mottatt fra Pasientreiser. Turer som ikke er akseptert innen denne fristen, eller som er avvist går umiddelbart over til annen transportør.

Venting kan oppstå fordi pasienten ikke er klar for avhenting på behandlingsstedet til avtalt tid og på grunn av forsinkelser på fly eller andre rutegående kommunikasjonsmidler. Bomturer kan forekomme, eksempelvis som følge av overflygninger eller endret sykdomsbilde slik at pasienter ikke blir utskrevet som planlagt.

# Prisendring som følge av myndighetsvedtak

Prisene i avtalen kan være gjenstand for endring dersom vedtak eller pålegg fra statlig myndighet endrer grunnlaget for prisfastsettelsen. Slik endring skal fastsettes gjennom forhandlinger med oppdragsgiver.

# 

Vedlegg 1: Prisskjema

For xx HF For (Leverandøren)

…………… …/…-…. ……………. …/…-….

…………………………. ………………………….